रेवाड़ी-कोसली रूट आज हो जाएगा डबल लाइन
रेवाड़ी-किशनगढ़-बालावास-जाटूसाना-कोसलीरेलमार्ग पर दोहरीकरण काम तेजी से चल रहा है। रविवार देर शाम तक काम पूरा भी कर लिया जाएगा। ट्रैक बिछने के बाद इंटरलॉकिंग का काम चल रहा है। अधिकारियों के अनुसार शनिवार रात से ही सिग्नल की टेस्टिंग का काम भी शुरू हो गया।
रविवार को टेस्टिंग सफल होने के बाद यह ट्रैक गाड़ियां चलाने के लिए तैयार माना जाएगा। वहीं रविवार को दिनभर इस पर टेस्टिंग का काम किया जाएगा। जिससे विभिन्न रूटों पर करीब 32 से 33 ट्रेनों का संचालन प्रभावित होगा। जिसमें 15 गाड़ियां पूरी तरह रद रहेंगी। जबकि बाकी गाड़ियां अपने निर्धारित स्टेशन से तो चलेंगी, मगर रेवाड़ी आने की बजाय पहले ही इन्हें वापस कर दिया जाएगा। अधिकारियों का कहना है कि सोमवार को स्थिति सुचारू हो जाएगी। इस दौरान दिल्ली, भिवानी-हिसार नारनौल-फाजिल्का रूट प्रभावित होंगे।
क्रॉसिंग के लिए नहीं खड़ी रहेगी ट्रेन
अभीतक रेवाड़ी से कोसली के बीच सिंगल रेल लाइन है। इससे यदि इस रूट पर कोई ट्रेन रही है तो क्रॉसिंग के लिए दूसरी ट्रेन को पहले ही किसी स्टेशन पर खड़ा रखना पड़ता है। जब दोहरीकरण हो जाएगा तो ट्रेन बगैर किसी बाधा के चल सकेंगी। करीब 15 ट्रेन रद की गई हैं जबकि इतनी ही ट्रेन आंशिक तौर पर रद रहेंगी जो कि अपने निर्धारित स्थान से चलेंगी, मगर रेवाड़ी नहीं आएंगी।
{रेवाड़ी से शाम 5.50 बजे दिल्ली के लिए चलने वाली हजरत अजमेर-निजामुद्दीन तथा अजमेर-निजामुद्दीन गाड़ियां रविवार को कैंसिल रहेंगी।
{ रेवाड़ी से दिल्ली सुबह 7.05 बजे, 9.30 बजे, 10.25 बजे तथा दोपहर 1.10 बजे जाने वाली ट्रेन रविवार को रद रहेंगी।
{ दिल्ली से सुबह 5.20 बजे, 5.50 बजे, 7.05 बजे दोपहर 12 बजे रेवाड़ी के लिए चलने वाली ट्रेन आज नहीं आएंगी।
{ रेवाड़ी से रोहतक के लिए सुबह 5.05 बजे 7.50 बजे चलने वाली ट्रेन कैंसिल की गई है।
{ जींद से सुबह 4.15 बजे चलकर रोहतक हाेते हुए रेवाड़ी आने वाली ट्रेन आज कैंसिल है।
{ भिवानी से सुबह 6.40 बजे चलने वाली तथा हिसार से भिवानी होते हुए रेवाड़ी के लिए सुबह 7.55 बजे चलने वाली ट्रेन भी रविवार को नहीं आएंगी।
खाटू श्याम मेले के लिए स्पेशल रेल सेवा का भी संचालन शनिवार से कर दिया गया। रेलवे द्वारा हर बार मेले के लिए ट्रेन का संचालन किया जाता है। बड़ी संख्या में यात्री ट्रेन से सफर कर मेले में पहुंचते हैं। शनिवार को भी खासी भीड़ रही
रेवाड़ी. रेलवेट्रैक पर इंटरलॉकिंग कार्य करते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva